



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	                   Bucureşti, 20 decembrie 2012

                   PL-x 474/2012


RAPORT

asupra proiectului de Lege privind abilitarea Guvernului de a emite ordonanţe

În conformitate cu prevederile art. 95 şi art.115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr. PL-x  474/2012 din 20 decembrie 2012 şi înregistrat cu nr.31/939 din 20 decembrie 2012.

                    Consiliul Legislativ a avizat favorabil proiectul de lege, cu observaţii şi propuneri, conform adresei cu nr.1022 din 4 decembrie 2012.                                                                                     

Senatul, în calitate de primă Cameră sesizată, a dezbătut şi adoptat proiectul de lege, în şedinţa din 12 decembrie 2012.


Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.



Proiectul de lege are ca obiect de reglementare abilitarea Guvernului de a emite ordonanţe de la încheierea celei de-a doua sesiuni parlamentare ordinare a anului 2012 şi până la reluarea lucrărilor Parlamentului în prima sesiune ordinară a anului 2013.



Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 
      

Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:
I. Finanţe publice şi economie;

II. Administraţie publică şi interne;

III. Dezvoltare regională şi turism;
IV. Transporturi şi infrastructură;

V. Educaţie şi cercetare;

VI. Prorogarea sau modificarea unor termene prevăzute în acte normative cu putere de lege.

                         Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2013. Nerespectarea termenului atrage încetarea efectelor ordonanţei.

                         În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege supus aprobării în şedinţa din 20 decembrie 2012.  
                          La dezbaterea proiectului de lege a participat, din partea Guvernului României, domnul Mihai Voicu – ministru delegat.

                         În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi (3 voturi “împotrivă”, o “abţinere”), să propună plenului Camerei Deputaţilor adoptarea proiectului de Lege privind abilitarea Guvernului de a emite ordonanţe, cu amendamentele admise redate în Anexa la prezentul raport.
                La şedinţă au fost prezenţi 25 deputaţi din totalul de 27 de membri ai Comisiei juridice, de disciplină şi imunităţi.

          În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin.(2) din Constituţia României, republicată.
                             PREŞEDINTE,                                     
    SECRETAR,

                                 LIVIU-BOGDAN CIUCĂ

  CĂTĂLIN THEODOR NICOLESCU




          
Consilier parlamentar,

Rodica Penescu     
AMENDAMENTE ADMISE

	Nr. crt.
	Text Senat
	Text propus de comisie

(autorul amendamentului)
	Motivare

	1.
	Lege 

privind abilitarea Guvernului de a emite ordonanţe


	Nemodificat
	

	2.
	Art.1.- În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea celei de-a doua sesiuni ordinare a anului 2012, şi până la reluarea lucrărilor Parlamentului în prima sesiune ordinară a anului 2013, să emită ordonanţe în domenii care nu fac obiectul legilor organice, după cum urmează:


	Nemodificat


	

	3.
	I. Finanţe publice şi economie:

1. modificarea şi completarea Ordonanţei de urgenţă a Guvernului nr.29/2011 privind reglementarea acordării eşalonărilor de plată, aprobată prin Legea nr.15/2012, cu modificările şi completările ulterioare;

2. modificarea şi completarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, aprobată cu modificări prin Legea nr.198/2002, cu modificările şi completările ulterioare;

3. modificarea şi completarea Legii  nr.571/2003 privind Codul fiscal, cu modificările şi completările ulterioare, şi reglementarea unor măsuri financiar-fiscale;

4. aprobarea scoaterii din rezerva de stat, sub formă de împrumut, a unor cantităţi de combustibili;

5. măsuri privind diminuarea arieratelor bugetare ale unor operatori economici din industria de apărare;

6. modificarea şi completarea legislaţiei privind privatizarea societăţilor comerciale;

7. modificarea şi completarea legislaţiei privind valorificarea creanţelor statului.


	1. După poziţia 7 de la punctul I al art. 1 se introduce o nouă poziţie, poziţia 8, având următorul cuprins:

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

„8. modificarea şi completarea unor dispoziţii referitoare la legislaţia specifică Fondului pentru Mediu.”
Autor: Ministerul Mediului şi Pădurilor

Aprobat: Comisia juridică, de disciplină şi imunităţi


	- În conformitate cu prevederile art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice.

- În situaţia menţionării generice a domeniilor în care se vor emite ordonanţe, trebuie analizat fiecare proiect în parte, pentru ca reglementările propuse să nu cuprindă norme de nivelul legilor organice.



	4.
	II. Administraţie publică şi interne:

1. modificarea Ordonanţei Guvernului nr.83/2001 privind înfiinţarea, organizarea şi funcţionarea serviciilor publice comunitare pentru eliberarea şi evidenţa paşapoartelor simple şi serviciilor publice comunitare regim permise de conducere şi înmatriculare a vehiculelor, aprobată cu modificări şi completări prin Legea nr.362/2002, cu modificările şi completările ulterioare;

2. modificarea şi completarea Ordonanţei Guvernului nr.1/2000 privind organizarea activităţii şi funcţionarea instituţiilor de medicină legală, republicată;

3. modificarea şi completarea unor acte normative care reglementează organizarea şi funcţionarea Autorităţii pentru Valorificarea Activelor Statului;

4. măsuri privind organizarea şi funcţionarea instituţiilor publice din cadrul administraţiei publice centrale.


	Nemodificat

Nemodificat

Nemodificat

Nemodificat


	

	5.
	III.  Dezvoltare regională şi turism:

· aprobarea Programului naţional de reabilitare a zonelor şi centrelor istorice.


	Nemodificat


	

	6.
	IV. Transporturi şi infrastructură:

1. modificarea şi completarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier, aprobată cu modificări şi completări prin Legea nr.18/2012;

2. modificarea şi completarea Ordonanţei Guvernului nr.37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora, aprobată cu modificări prin Legea nr.371/2007, cu modificările şi completările ulterioare;

3. modificarea şi completarea Legii nr.265/2008 privind gestionarea siguranţei circulaţiei pe infrastructura rutieră, republicată;

4. modificarea şi completarea Ordonanţei Guvernului nr.29/1997 privind Codul aerian, republicată, cu modificările şi completările ulterioare;

5. abrogarea prevederilor art. II din Legea nr.211/2012 privind aprobarea Ordonanţei Guvernului nr.8/2011 pentru modificarea şi completarea legislaţiei cu privire la eliberarea, gestionarea şi monitorizarea documentelor de călătorie acordate pensionarilor, veteranilor de război şi văduvelor de război.
	Nemodificat

Nemodificat

Nemodificat

Nemodificat

Nemodificat


	- Ordonanţei Guvernului nr.29/1997 privind Codul aerian a fost modificată şi completată prin Legea nr.399/2005, care a fost adoptată ca lege organică.

Intervenţiile care ar urma să se aducă Codului aerian printr-un proiect de ordonanţă elaborat în baza legii de abilitare nu trebuie să vizeze dispoziţii care au caracter organic.

	7.
	V.  Educaţie şi cercetare:

1. reglementarea unor probleme de conţinut pentru învăţământul preuniversitar;

2. reglementări în domeniul cercetării ştiinţifice şi învăţământului superior;

3. reglementări privind organizarea şi funcţionarea unor structuri din subordinea Ministerului Educaţiei, Cercetării, Tineretului şi Sportului;

4. reglementări privind asigurarea calităţii în învăţământul superior.


	Nemodificat

Nemodificat

“reglementări privind organizarea şi funcţionarea unor autorităţi publice din domeniile educaţiei, cercetării, tineretului şi sportului.”
Autor:

Comisia juridică, de disciplină şi imunităţi

Nemodificat


	- Domeniile abilitării nu trebuie să afecteze organizarea generală a învăţământului, întrucât, potrivit prevederilor art.73 alin.(3) lit. n) din Constituţia României, republicată, organizarea generală a învăţământului poate fi reglementată numai prin lege organică.

- Domeniile propuse spre reglementare prin proiecte de ordonanţă elaborate în baza legii de abilitare au un caracter mult prea general. 



	8.
	VI. Prorogarea sau modificarea unor termene prevăzute în acte normative cu putere de lege


	Nemodificat


	

	9.
	Art.2.-  În conformitate cu dispoziţiile art.115 alin.(3) din Constituţia României, republicată, ordonanţele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2013. Nerespectarea termenului atrage încetarea efectelor ordonanţei.


	Nemodificat


	



Consilier parlamentar,

Rodica Penescu

